Abandon

Abandon (z angl./fr. „opustenie“) môže byť:
 v práve:
zrieknutie sa vlastníckeho práva alebo majetku, pozri abandon (vlastnícke právo)
 v niektorých štátoch (napr. Nemecku) možnosť vzdať sa obchodného podielu v spoločnosti s ručením obmedzeným v prospech spoločnosti namiesto plnenia neobmedzenej príplatkovej povinnosti, pozri abandon (obchodný podiel)
v niektorých štátoch právo dlžníka, ručiaceho veriteľovi len v rozsahu zvláštneho statku, oslobodiť sa od akejkoľvek ďalšej zodpovednosti odovzdaním tohto zvláštneho statku
prenechanie nákladu prepravcom dopravcovi namiesto zaplatenia dopravy a ostatných pohľadávok v prípade, že nádoby naplnené tekutým tovarom počas dopravy úplne alebo čiastočne vytiekli (napr. §616 nemeckého Obchodného zákonníka), pozri abandon (vytečené nádoby)
vzdanie sa svojich podielov na lodi v rámci istej lehoty zo strany jedného zo spolumajiteľov lode (pri istých akciách s loďou, za ktoré tento spolumajiteľ nehlasoval), ktoré ho oslobodzuje od povinnosti platiť platby potrebné na realizáciu danej akcie, pozri abandon (spolumajiteľ lode)
 v práve a poisťovníctve:
abandon poistenca: prenechanie poškodenej alebo stratenej poistenej veci (typicky lode – tzv. lodný abandon) poisťovateľovi pri výplate celej poistnej náhrady; synonymum délaissement, pozri délaissement
abandon poisťovateľa: zaplatenie celej poistnej sumy poisťovateľom v rámci istej krátkej lehoty po vzniku škody, aby sa tak oslobodil od ďalších podmienok (platieb atď.) z poistnej zmluvy (poisťovateľ tým obyčajne nenadobúda právo na postenú vec), pozri abandon (vyplatenie poistnej sumy)
staršie v námorníctve: opustenie lode námorníkmi alebo vysadenie jednotlivých námorníkov na ceste
 v colnom styku: skrátene colný abandon
 v hudbe: album Deep Purple z roku 1998, pozri Abandon (album)

Referencie 
 
 
 abandon in: Ovečková et al.: Slovník obchodného práva, 1994
 abandon in: Ottův slovník naučný, 1. díl, 1888
 abandon in: Meyers Großes Konversations-Lexikon
 abandon in: Wirtschaftslexikon